Filmi White House Down 
Filmi i regjisorit Roland Emmerich trajton temën e shkatërrimit të Shtëpisë së Bardhë dhe një sulm bërthamor terrorist
Regjizori Roland Emmerich, që njihet për filmin e suksesshëm të vitit 1996 “, tani po trajton një temë tjetër: atë të shkatërrimit të Shtëpisë së Bardhë dhe një sulmi bërthamor nga terroristët. Ky film i këndshëm plot skena aksioni, dialog të shpejtë dhe një marrëdhënie të prekshme mes një babai dhe vajzës, të kujton sukseset e viteve ’80 dhe ’90, pa zymtinë e ditëve të sotme. Nuk është hera e parë që Roland Emmerich ka shkatërruar Shtëpinë e Bardhë. Në vitin 1996, ai e asgjësoi fare atë, në filmin e tij . Armiqtë në atë kohë ishin jashtëtokësorët. Kësaj rradhe, problemi vjen nga brenda. Një grup terroristësh po planifikon për të marrë peng presidentin dhe për të patur në dorë armët e shktatërrimit në masë të Amerikës. Por jo gjithçka ka mbaruar. John Cale, një ushtar i sapokthyer nga Afganistani, gjendet në Shtëpinë e Bardhë për një intervistë për punë. Vajza e tij Emily, me të cilën ai nuk ka marrëdhënie të mira, po e viziton atë. Në Cale vrapon për të shpëtuar vajzën e tij, dhe patjetër, edhe presidentin. Aktori Channing Tatum, në rolin e John Cale, është në formë të mirë fizike dhe iu desh të hidhej dhe vraponte përmes grumbujsh njerëzish për të mbrojtur presidentin. Ai tregoi rreth skenave që iu desh të bënte. Tatum, i cili u emërua “Mashkulli më Tërheqës,” nga revista People, e trajton famën me humor dhe modesti. Në film, aktori Jamie Foxx është James Sawyer, presidenti i Shteteve të Bashkuara. Ai thotë që ky nuk është një intepretim i presidentit Obama. Aktorja Maggie Gyllenhaal luan rolin e agjentes speciale Carol Finnerty. Ajo tha që vizita e saj në Uashington e ndihmoi të kuptonte mirë rolin e saj. Zoti Roland Emmerich thotë se pavarësisht skenave dhe efekteve speciale, në thelb, filmi është rreth historisë së një babai që përpiqet të ribashkohet me vajzën e tij. Ai thotë që filmi i rikthehet tipit të filmave aksion të viteve ’80 dhe ’90. White House Down është një film plot aksion që ndodh në zemër të kryeqytetit të vendit. Në të ngrihet hipoteza se çfarë do t’i ndodhte botës nëse Shtëpia e Bardhë do të ishte në rrezik.